Diari Oficial de la Generalitat Valenciana


Sumari del DOGV 9777, del 30-01-2024 (2023/13277)

Anunci de resolució de la condició d'agent urbanitzador de la UE Pous 6.
------------------------------------------------------------------------

### Dades del document

Número de DOGV
:   9777

Data del DOGV
:   30-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/13880


Data del document
:   28-12-2023

Organisme emissor
:   Ajuntament de Riba-Roja de Túria

Tipus de document
:   Anunci

Descriptors 

:   * administració local
    * pla d'urbanisme

Anunci de resolució de la condició d'agent urbanitzador de la UE Pous 6. [2023/13556]  
En relació amb l'expedient que es tramita sobre la resolució de la condició d'agent urbanitzador de la UE Pous 6 de Riba-roja de Túria, el Ple de l'Ajuntament de data 6 de novembre de 2023 adopta l'acord següent:  
  
Primer. Resoldre l'adjudicació del Programa d'actuació integrada de la unitat d'execució Pous 6 a la mercantil RIMA-TRES, SL, motivat per la inactivitat i consegüent demora en el compliment de les seues obligacions.  
Segon. Assumir-ne la gestió directa, reservant-se l'Ajuntament la facultat de diferir fins a un termini de 5 anys, a comptar de l'aprovació del present acord, la incoació del corresponent expedient de contractació de les obres d'urbanització, conforme al fonament de dret dotzé.  
  
Tercer. Aprovar la liquidació definitiva del contracte-conveni de l'urbanitzador RIMA-TRES, SL, per a la unitat d'execució Pous 6, que llança com a resultat un saldo deutor, és a dir, a pagar per l'urbanitzador, de 38.343,99 € (trenta-huit mil tres-cents quaranta-tres euros i noranta-nou cèntims), dels quals 12.271,58 € es corresponen amb la indemnització de danys i perjuís; 23.203,57 €, de compensació en metàl·lic de l'aprofitament lucratiu a favor de l'Ajuntament, corresponent al 10 % de sòl, conforme al conveni subscrit, i 2.868,84 € corresponents a la garantia definitiva del programa de la UE POUS-6 que va haver de depositar en adquirir la condició d'agent urbanitzador, i zero euros la liquidació relativa a les obres executades i les quotes recaptades.  
  
Quart. Traslladar el present acord al Departament de Tresoreria, a l'efecte del que disposa l'apartat tercer.  
Quint. Una vegada siga ferm en via administrativa, publicar el present acord en el Diari Oficial de la Generalitat Valenciana, amb remissió prèvia d'un certificat d'este a la Conselleria d'Habitatge, Obres Públiques i Vertebració del Territori per a la seua constància i publicitat en el Registre autonòmic de programes d'actuació integrada i agrupacions d'interés urbanístic, d'acord amb el que preveu l'article 171.8 del Reial decret legislatiu 1/2021, de 18 de juny, del Consell, pel qual s'aprova el text refós de la Llei d'ordenació del territori, urbanisme i paisatge de la Comunitat Valenciana (TRLOTUP), en relació amb la disposició addicional tercera del Decret 8/2016, de 5 de febrer, pel qual s'aprova el Reglament dels òrgans territorials i urbanístics de la Generalitat.  
Sext. Notificar el present acord als interessats.  
Sèptim. Facultar l'alcalde per a la firma de tots aquells actes que resulten necessaris per a l'efectivitat d'este acord.  
  
Riba-roja de Túria, 28 de desembre de 2023.- L'alcalde: Roberto P. Raga Gadea.